MK sēdes protokollēmuma projekts 26-TA-1662
Izdrukāts 29.07.2026. 22.56 - 1.0 Redakcija
Ministru kabineta sēdes protokollēmums

Informatīvais ziņojums "Par priekšlikumiem patvertņu izbūves un ēku pielāgošanas patvertņu vajadzībām procedūru vienkāršošanai un paātrināšanai"

· 1. Pieņemt zināšanai iesniegto informatīvo ziņojumu.
· 2. Atbalstīt pašvaldību un valsts pārvaldes iestāžu III kategorijas patvertņu pielāgošanas un aprīkošanas projektu īstenošanas turpināšanu.
· 3. Centrālai finanšu un līgumu aģentūrai sadarbībā ar Viedās administrācijas un reģionālās attīstības ministriju, Ekonomikas ministriju, Iekšlietu ministriju un Valsts ugunsdzēsības un glābšanas dienestu līdz 2026.gada 1.augustam organizēt semināru 5.2.1.1. pasākuma "Objektu (patvertņu) pielāgošana un aprīkošana civilās aizsardzības mērķiem" finansējuma saņēmējiem un būvvaldēm un sniegt metodoloģisko atbalstu projektu īstenošanā. Centrālai finanšu un līgumu aģentūrai nodrošināt finansējuma saņēmēju semināra un projektu īstenošanas laikā iesniegto jautājumu apkopošanu un atbilžu sagatavošanas procesa koordinēšanu, nepieciešamības gadījumā iesaistot kompetentās institūcijas, tostarp Valsts ugunsdzēsības un glābšanas dienestu, Būvniecības valsts kontroles biroju, Iepirkumu uzraudzības biroju. Iesaistītajām institūcijām pēc Centrālās finanšu un līgumu aģentūras pieprasījuma nodrošināt kompetento speciālistu operatīvu iesaisti un viedokļa sniegšanu atbilžu sagatavošanai uz finansējuma saņēmēju iesniegtajiem jautājumiem atbilstoši to kompetencei.
· 4. Ekonomikas ministrijai sadarbībā ar Valsts ugunsdzēsības un glābšanas dienestu līdz 2026.gada 1.oktobrim izstrādāt tipveida tehnisko specifikāciju, ietverot tajā optimālās prasības patvertņu rūpnieciskai ražošanai, piegādei un novietošanai.
· 5. Ekonomikas ministrijai līdz 2026.gada 15.augustam izstrādāt uzskatāmu un viegli uztveramu vizuālo materiālu (vedni), veicinot labāku izpratni par piemērojamiem būvniecības veidiem un piemērojamo būvniecības procesu patvertņu ierīkošanā.
· 6. Ekonomikas ministrijai sadarbībā ar Viedās administrācijas un reģionālās attīstības ministriju līdz 2026.gada 1.decembrim izvērtēt nepieciešamību grozīt normatīvo regulējumu teritorijas attīstības plānošanas jomā, paredzot tiesības atkāpties no teritorijas plānojuma prasībām, ja esošo apbūves struktūru zemes vienībā vai teritorijā atsevišķi stāvošās patvertnes būvniecība var būt neiespējama atbilstoši teritorijas plānojumā noteiktiem rādītājiem.

